Ο Αυξέντιος Καλαγκός (ημερομηνία γέννησης:11 Σεπτεμβρίου 1960) είναι καρδιοχειρουργός. Σήμερα υπηρετεί ως Διευθυντής του Κέντρου καρδιοχειρουργικής Συγγενών Καρδιοπαθειών και Τραχείας στο Νοσοκομείο - Ευρωκλινική στην Αθήνα και ως τακτικός Καθηγητής Παιδιατρικής Καρδιαγγειακής Χειρουργικής στο Πανεπιστημιακό Νοσοκομείο Koc στην Κωνσταντινούπολη, Τουρκία.  

Είναι ο Πρόεδρος και Ιδρυτής του ιδρύματος «Kalangos Foundation», Πρόεδρος και ιδρυτής του «Global Forum on Humanitarian Medicine in Cardiology and Cardiac Surgery» και Πρόεδρος και συνιδρυτής του «Global Heart Network». Ήταν ο προηγούμενος Πρόεδρος της «World Society of Cardiovascular and Thoracic Surgeons» το 2014-2015 και σήμερα είναι ο ταμίας της εταιρείας. Έχει δημοσιεύσει πάνω από 300 άρθρα κυρίως σε διάφορα περιοδικά καρδιαγγειακής χειρουργικής και καρδιολογίας.

Είναι επίσης ο εφευρέτης του δακτυλίου "Kalangos Βιοαποικοδομήσιμη δακτυλιοπλαστική",  συσκευή που χρησιμοποιείται για την επισκευή της μιτροειδούς και της τριγλώχινας βαλβίδας ειδικά στα παιδιά

Πρώιμη ζωή, Εκπαίδευση και Ιατρική Σταδιοδρομία
-----------------------------------------------

Ο Δρ Καλαγκός γεννήθηκε στο Yesilkoy (Άγιος Στέφανος) της Κωνσταντινούπολης. Η οικογένειά του κατάγεται από παλιές φαναριώτικες οικογένειες της Κωνσταντινούπολης που συνδέονται με τον Αλέξανδρο Καραθεοδωρή Πασά και τον Ξενοφώντα Ζωγράφο Πασά. Ο πατέρας του, Κωνσταντίνος Καλαγκός, ιατρός με ειδικότητα στην Παθολογία, ήταν γνωστός για την παροχή δωρεάν ιατρικών υπηρεσιών στους μη προνομιούχους κατοίκους της γενέτειράς του. Ο Δρ Κωνσταντίνος Καλαγκός απεβίωσε το 2004 και το 2008, ένας δρόμος στο Yesilkoy ονομάστηκε Dr Kalangos Street για να τιμήσει το όνομά του. 

Ολοκλήρωσε τη δευτεροβάθμια εκπαίδευση στο Γαλλικό Κολλέγιο Saint Benoit στην Κωνσταντινούπολη το 1978 και σπούδασε ιατρική στο Πανεπιστήμιο της Κωνσταντινούπολης, στην Ιατρική Σχολή Cerrahpasa από όπου και αποφοίτησε το 1984. Αργότερα ολοκλήρωσε την ειδικότητά του στην καρδιαγγειακή χειρουργική στο "Νοσοκομείο εκπαίδευσης και έρευνας για τη θωρακική και καρδιαγγειακή χειρουργική Dr Siyami Ersek ". Στη συνέχεια μετεκπαιδεύτηκε στην καρδιαγγειακή χειρουργική στο Παρίσι από τον Alain Carpentier μεταξύ 1991-1993 και τον Yves Lecompte μεταξύ 2000-2001 

Το 1993 ξεκίνησε να εργάζεται στο Πανεπιστημιακό Νοσοκομείο της Γενεύης όπου έγινε Διευθυντής της Κλινικής Καρδιαγγειακής Χειρουργικής το 2001 και Διευθυντής του Καρδιαγγειακού Κέντρου το 2011. Διορίστηκε τακτικός καθηγητής στο Πανεπιστήμιο της Γενεύης και υπηρέτησε εκεί μέχρι το τέλος του 2015.

Το 2016 ξεκίνησε να εργάζεται ως Διευθυντής του Τμήματος Παιδιατρικής και Συγγενούς Καρδιαγγειακής Χειρουργικής στο Νοσοκομείο Μητέρα και από το 2019 στο Νοσοκομείο Παίδων Ιασώ στην Αθήνα.

Υπηρετεί επίσης ως Καθηγητής Παιδιατρικής Καρδιαγγειακής Χειρουργικής στο Πανεπιστημιακό Νοσοκομείο Koc στην Κωνσταντινούπολη, Τουρκία.

Ίδρυμα Kalangos
---------------

Το 1998, ο Δρ Καλαγκός ίδρυσε το φιλανθρωπικό ίδρυμα «Coeurs Pour Tous (Hearts for All)», το 2002 το «Kalangos Foundation» στη Γενεύη και το 2011 συνίδρυσε το «Global Heart Network Foundation» στο Ντέλαγουερ των ΗΠΑ. Ταξιδεύοντας σε όλο τον κόσμο με την εθελοντική ιατρική του ομάδα, χειρουργεί παιδιά που δεν έχουν πρόσβαση σε επαρκή τοπική υγειονομική περίθαλψη σε χώρες χαμηλού και μεσαίου εισοδήματος. Μέχρι στιγμής, ο Δρ Καλάγκος, η ομάδα του και οι χειρουργοί που εκπαίδευσαν, παρείχαν υγειονομική περίθαλψη σε περισσότερα από 15.000 παιδιά με συγγενή καρδιακά ελαττώματα σε περισσότερες από 20 χώρες, όπως η Γεωργία, η Ερυθραία, η Μοζαμβίκη, ο Λίβανος, ο Μαυρίκιος, η Ινδία, το Βιετνάμ, η Κίνα, η Σερβία, η Μολδαβία, η Κύπρος , Αίγυπτος, Αλγερία, Συρία, Νιγηρία, Καμερούν, Μαρόκο, Μαλαισία, νησιά Κομόρες, Μαδαγασκάρη, Κιργιστάν, κ.λπ.

Το Ίδρυμα Καλαγκός έχει την έδρα του στη Γενεύη της Ελβετίας και έχει παραρτήματα στην Ελλάδα και την Τουρκία.

Παγκόσμιο Φόρουμ για την Ανθρωπιστική Ιατρική στην Καρδιολογία και την Καρδιοχειρουργική
----------------------------------------------------------------------------------------

Το Παγκόσμιο Φόρουμ για την Ανθρωπιστική Ιατρική στην Καρδιολογία και την Καρδιοχειρουργική, το οποίο ιδρύθηκε από τον Δρ Καλαγκός το 2003 στη Γενεύη της Ελβετίας, έχει ως στόχο να μοιραστεί την παγκόσμια τεχνογνωσία και τις τελευταίες τεχνολογικές εξελίξεις της σύγχρονης καρδιολογίας και καρδιαγγειακών τεχνικών φέρνοντας σε επαφή ειδικούς από διάφορα μέρη του πλανήτη.

Διακρίσεις
----------

* 2002: Άρχων Οφφικιάλιος Οστιαρίου – Οικουμενικό Πατριαρχείο Κωνσταντινουπόλεως
* 2010: Οφφικιάλιος του Τάγματος «Άγιος Σάββας» – Πατριαρχείο Σερβίας
* 2015: Commander του Εθνικού Τάγματος Setjenke - Σερβία
* 2007: Commander του Εθνικού Τάγματος του Κέδρου- Λιβάνου
* 2018: Τάγμα Αξίας- Αρχιεπίσκοπος Μολδαβίας Σεβασμιότατος Βλαδίμηρος
* 2005: Officer του Τάγματος του άστρου και του κλειδιού του Ινδικού Ωκεανού» - Μαυρίκιος
* 2005: Doctor Honoris causa of Sciences- Πανεπιστήμιο του Μαυρικίου
* 2005: Doctor Honoris causa- Πανεπιστήμιο Θράκης
* 2014: Ειδικό Βραβείο Κριτικής Επιτροπής του «Giuseppe Sciacca», Βατικανό
* 2015: Βραβείο «Pro Bonum Humanus», Prix Galien
* «Βραβείο Paul Harris», Rotary International
* 2016:Ελληνικός Ερυθρός Σταυρός Ανώτατη Διάκριση του χρυσού σταυρού με χρυσή δάφνη
* 2013: Ελληνικό Βραβείο Unicef
* 2019: Βραβείο Ανθρωπιστικής Προσφοράς "Αργώ"

Δακτύλιος *Καλαγκός*
--------------------

Το "Kalangos Ring" είναι μια χειρουργική συσκευή που χρησιμοποιείται στην επιδιόρθωση βαλβίδων για δακτυλιοπλαστική. Ο δακτύλιος επιτυγχάνει τη χειρουργική διόρθωση του διεσταλμένου δακτυλίου της μιτροειδούς και τριγλώχινας καρδιακής βαλβίδας και διατηρεί το δυναμικό ανάπτυξης αυτών των βαλβίδων στα παιδιά προκαλώντας τη δημιουργία αυτόλογου ινώδους ιστού.

Παραπομπές
----------

1. ↑  «Afksendiyos Kalangos». *researchgate.net*. Ανακτήθηκε στις 3 Μαρτίου 2022.
2. 1 2  «Afksendiyos Kalangos». *kuh.ku.edu.tr*. Ανακτήθηκε στις 3 Μαρτίου 2022.
3. ↑  «12th Global Forum on Humanitarian medicine in cardiology and cardiac surgery». *hygeia.gr*. 24 Απριλίου 2018. Ανακτήθηκε στις 3 Μαρτίου 2022.
4. 1 2  Pick, Adam (17 Σεπτεμβρίου 2020). «Breakthrough: Kalangos Ring for Pediatric Heart Valve Repair». *heart-valve-surgery.com*. Ανακτήθηκε στις 3 Μαρτίου 2022.
5. ↑  «Dr. Kostantin Kalangos Sokağı». *t24.com*. 24 Δεκεμβρίου 2008. Ανακτήθηκε στις 3 Μαρτίου 2022.
6. ↑  «Afksendiyos Kalangos, M.D, Ph.D». *ctsnet.org*. Ανακτήθηκε στις 3 Μαρτίου 2022.
7. ↑  «Τα "χρυσά" χέρια της παιδικής καρδιοχειρουργικής». *ellines.com*. Ανακτήθηκε στις 10 Μαρτίου 2022.
8. ↑  «Αυξέντιος Καλαγκός». *consciousness.gr/*. 3 Ιουνίου 2021. Ανακτήθηκε στις 10 Μαρτίου 2022.
9. ↑  Παρετζόγλου, Αναστασία (18 Ιουνίου 2019). «Αυξέντιος Καλαγκός: Ο διεθνούς φήμης παιδοκαρδιοχειρουργός που αλλάζει τον κόσμο». *fortunegreece.com*. Ανακτήθηκε στις 10 Μαρτίου 2022.
10. ↑  Πουρνάρα, Μαργαρίτα (19 Ιουνίου 2019). «Αυξέντιος Καλαγκός, ο γιατρός που εφαρμόζει τον όρκο του Ιπποκράτη». *kathimerini.gr*. Ανακτήθηκε στις 10 Μαρτίου 2022.
11. ↑  «The "golden" hands of pediatric cardiac surgery». *ellines.com*. Ανακτήθηκε στις 3 Μαρτίου 2022.
12. ↑  Μητροπολίτης Μεσογαίας & Λαυρεωτικῆς Νικόλαος (2 Φεβρουαρίου 2013). «ΑΦΙΕΡΩΜΑ ΣΤΟΝ ΑΥΞΕΝΤΙΟ ΚΑΛΑΓΚΟ». *imml.gr*. Ανακτήθηκε στις 10 Μαρτίου 2022.
13. ↑  Χατζηδάκη, Μαρία (7 Οκτωβρίου 2015). «Συνέντευξη, Καθ. Αυξέντιος Καλαγκός, MD, Ph.D, Διευθυντής Καρδιοχειρουργικής Κλινικής, Πανεπιστημιακό Νοσοκομείο Γενεύης». *thedoctor.com.gr*. Ανακτήθηκε στις 10 Μαρτίου 2022.
14. ↑  «Ο Έλληνας γιατρός που έχει χειρουργήσει 15000 παιδιά χωρίς να πληρωθεί». *newsbeast.gr/*. 16 Φεβρουαρίου 2019. Ανακτήθηκε στις 10 Μαρτίου 2022.
15. ↑  «ΑΥΞΕΝΤΙΟΣ ΚΑΛΑΓΚΟΣ «Οι άνθρωποι πρέπει να προσφέρουν με τα λίγα που έχουν»». *odigosagoras2.wordpress.com/*. 2013. Αρχειοθετήθηκε από το πρωτότυπο στις 4 Μαρτίου 2022. Ανακτήθηκε στις 10 Μαρτίου 2022.
16. ↑  Kalangos, Afksendiyos. «ABOUT GFHM». *gfhm.ch*. Ανακτήθηκε στις 3 Μαρτίου 2022.
17. ↑  «Οι Έλληνες διαπρέπουν στα φετινά Διεθνή Βραβεία Giuseppe Sciacca στο Βατικανό». *livemedia.gr/*. 4 Νοεμβρίου 2014. Ανακτήθηκε στις 10 Μαρτίου 2022.
18. ↑  «Ανθρωπιστικό Βραβείο – Pro Bono Humanum». *prixgalien.gr/*. Ανακτήθηκε στις 10 Μαρτίου 2022.
19. ↑  «Απονομή Ανώτατης Τιμητικής Διάκρισης στον διεθνώς καταξιωμένο Έλληνα καρδιοχειρουργό κ. Αυξέντιο Καλαγκό στο πλαίσιο του εορτασμού της Παγκόσμιας Ημέρας Ερυθρού Σταυρού» (PDF). *redcross.gr*. 9 Μαΐου 2016. Ανακτήθηκε στις 10 Μαρτίου 2022.
20. ↑  «Βραβεία UNICEF: Τα παιδιά ζωγραφίζουν τα δικαιώματά τους». *tovima.gr*. 19 Νοεμβρίου 2013. Ανακτήθηκε στις 10 Μαρτίου 2022.
21. ↑  «Αυξέντιος Καλαγκός: Ποιος είναι ο κορυφαίος Έλληνας καρδιοχειρουργός». *volvipress.gr*. 12 Ιουνίου 2019. Ανακτήθηκε στις 10 Μαρτίου 2022.
22. ↑  «Αυξέντιος Καλαγκός: Ο διεθνούς φήμης γιατρός των φτωχών παιδιών όλου του κόσμου». *thebest.gr*. 24 Μαρτίου 2019. Ανακτήθηκε στις 10 Μαρτίου 2022.